**B Balatonföldvár Város Önkormányzata**

8623 Balatonfö**8623 Balatonföldvár, Petőfi u. 1.**

**** Tel.: 84/540-330, fax: 540-332

**ELŐTERJESZTÉS**

**Balatonföldvár Város Képviselő-testületének**

**2023. február 23. napján tartandó nyilvános ülésére**

**Tárgy:** Az önkormányzat 2023. évi költségvetésének jóváhagyása.

Az államháztartásról szóló 2011. évi CXCV. törvény 24.§ (3) bekezdése értelmében a jegyző által előkészített költségvetési rendelet-tervezetet a polgármester február 15-éig nyújtja be a képviselő-testületnek.

A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)*a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

*d)* a 29/A. § szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

Az Áht. 29/A.§-ban foglaltak szerint, a helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

*a)*a Gst. 45. § (1) bekezdés *a)*pontjában kapott felhatalmazás alapján kiadott jogszabályban meghatározottak szerinti saját bevételeinek és

*b)*a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

1. fordulóhoz képest történt korrekciók:
* állami támogatás elszámolás többlete (2022. év): 2 487 ezer Ft
* kulturális feladatok többlettámogatása: 6 825 ezer Ft
* védőnői szolgálat tervezett bevétele és kiadása fél év helyett egész évre kiegészítve
* a társulási hozzájárulások (TKT, DBRHÖT, szennyvíztársulás): - 4 984 ezer Ft
* hivatali apparátus béremelésének és munkába járás költségtérítésének bruttó költsége: 16 152 ezer Ft
* önkormányzati dolgozók béremelésének bruttó költsége: 815 ezer Ft
* működési bevételek (oktatási per perköltsége): 25 000 ezer Ft
* Balatonföldvári Nonprofit Kft. működési támogatása: 20 000 ezer Ft
* 2022. évi maradvány összege: 8 216 ezer Ft.

**Közös Önkormányzati Hivatal költségvetésének véleményezése**

A hivatalt érintően az egyeztetések megtörténtek, eredményeként a feladatok ellátásához szükséges rendszeres és előre látható nem rendszeres kiadások fedezetét a költségvetés tartalmazza. A hivatal működéséhez a 6 település az előző évi mértékkel megegyező összegű hozzájárulással járul hozzá.

Az előző évekhez képest számba vettük a hivatali költségvetést befolyásoló tényezőket:

* a köztisztviselői béremelést,
* az árak növekedésének (infláció) hatását (postaköltség, egyéb szolgáltatások).

**2023. évi költségvetési bevételek**

A költségvetés tervezett bevételi-kiadási főösszege 2 021 214 ezer Ft.

Az önkormányzat működési költségvetési bevételei az előterjesztés mellékletét képező rendelettervezet szerint 1 275 250 ezer Ft.

A feladatfinanszírozás alapján az állami támogatás (működés és ágazati feladatok támogatása) összege 545 364 ezer Ft. Az állami támogatások felhasználásáról jogcím szerint el kell számolni. Ezen bevételek egy része a Balatonföldvári Többcélú Kistérségi Társulás által működtetett intézményrendszert érinti (szociális feladatok, óvodai nevelés) 281 086 ezer Ft összegben. A helyi adók tekintetében az előző év novemberében módosított adórendeletnek megfelelően az építményadó mértékének emeléséből 100 millió Ft többletbevétellel számoltunk. A működési bevételeknél behajtási engedély díjakból származó bevételt a költségvetés nem tartalmaz egy korábbi testületi döntésnek megfelelően. A tulajdonosi bevételeknél figyelembe vettük az újonnan kötött bérleti szerződéseket. Az elnyert oktatási per kapcsán 61 millió perköltséggel és annak kamataival terveztünk. A földvár-kártya szabályozásáról szóló rendelet módosítása révén a város kártya értékesítéséből 20 millió Ft többletbevétellel számoltunk.

**2023. évi költségvetési kiadások**

Az önkormányzat működési célú költségvetési kiadásainak tervezett összege 1 412 678 ezer Ft, a fejlesztési célú költségvetési kiadások tervezett összege 530 540 ezer Ft, melyből 5 648 ezer Ft beruházási kiadás, 444 892 ezer Ft a felújítási kiadás.

A működési kiadások között szerepel a beruházásokhoz kapcsolódó járulékos költségek (pl. tervezési, közbeszerzési, műszaki ellenőrzési díjak), valamint az engedélyköteles beruházásokhoz kapcsolódó fordított áfa fizetési kötelezettség, 117 633 ezer Ft összegben.

A működési kiadások tekintetében a tavalyi évhez képest a legfőbb kiadásnövekmény a közüzemi díjak esetében 33 millió Ft, a kamatköltségek esetében 25 millió Ft, beruházásokhoz kapcsolódó kiadásoknál pedig 40 millió Ft jelent. A működési kiadásoknál figyelembe vettük az árak növekedését, inflációval azonos mértékű költségnövekedéssel számoltunk. Az áthúzódó beruházásokon (zöld város, iskola energetika) kívül saját forrásból a partfal megerősítésének I. ütemét, a Tourinform épületének belső átalakítását, valamint a városháza mögötti terület térburkolását terveztük (41 millió Ft).

A költségvetési rendeletben elkülönítetten szerepel az évközi többletigények, valamint az elmaradó bevételek pótlására szolgáló működési célú általános tartalék (130 392 ezer Ft).

A felhalmozási célú tartalék tervezett összege 80 000 ezer Ft.

**További kiemelendő tételek**

A korábbi évek gyakorlatának megfelelően takarékos és reális tervezés alapján az önkormányzat gazdálkodása pozitív működési egyenleget mutat, mely megteremti a költségvetési működési bevételek felhalmozási célú kiadásokra való átcsoportosításának lehetőségét.

Az önkormányzati működés likviditására kiemelt figyelmet szükséges fordítani, a kötelező önkormányzati feladatok zökkenőmentességét biztosítani kell.

**ELŐZETES HATÁSVIZSGÁLATI LAP**

 **(a jogalkotásról szóló 2010. évi CXXX. törvény 17. §-a alapján)**

A rendelet-tervezetet beterjesztésének határideje: 2023.02.15.

|  |  |
| --- | --- |
| Rendelet-tervezet megnevezése | 2023. évi önkormányzati költségvetési rendelet |
| Társadalmi hatás | A helyi lakosság életminőségének javítása, alapvetős szolgáltatások biztosítása a költségvetési rendelet tervezetben szereplő, kötelező és önként vállalt önkormányzati feladatok megvalósítása által (pl. eü-i, szociális ellátórendszer működtetése, közfoglalkoztatás).  |
|  |  |
| Gazdasági, költségvetési hatás | A költségvetési rendelet tervezetben szereplő működési kiadások az önkormányzat, a közös hivatal és térségi intézményrendszer működtetését biztosítják. A rendelet tervezet, az önkormányzat költségvetési lehetőségeihez képest, tartalmaz felhalmozási célú kiadásokat is (részletesen a rendelet tervezet 3. sz. melléklete szerint). |
| Környezeti következmények | Nincsenek |
| Egészségi következmények | Nincsenek |
| Adminisztrációs terhek | Az adminisztrációs terhek az előkészítés során elsősorban a pénzügyi osztályon, megvalósítás során az önkormányzatnál, valamint a hivatali apparátusnál jelentkeznek. |
| A rendelet megalkotásának szükségessége | Jogszabályi kötelezettség (Államháztartásról szóló 2011. évi CXCV. törvény 24. § (3) bekezdés). |
| A jogalkotás elmaradásának várható következményei | Állami támogatás megvonása. |
|  A rendelet alkalmazásához szükséges |
| Személyi feltételek | Rendelkezésre állnak |
| Szervezeti feltételek | Rendelkezésre állnak |
| Tárgyi feltételek | Rendelkezésre állnak |
| Pénzügyi feltelek | Rendelkezésre állnak |

Kérem a Tisztelt Képviselő-testület döntését, hogy Balatonföldvár Város Önkormányzatának 2023. évi költségvetéséről szóló rendeletét alkossa meg, valamint kérem az alábbi határozati javaslat elfogadására:

1. ***Balatonföldvár Város Önkormányzatának képviselő-testülete Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 45. § (1) bekezdés a) pontjában kapott felhatalmazás alapján kiadott jogszabályban meghatározottak szerint az önkormányzat saját bevételeinek és*** ***a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek*** ***a költségvetési évet követő három évre várható összegét az alábbiak szerint állapja meg:***

 *(ezer forintban)*

|  |  |  |  |  |
| --- | --- | --- | --- | --- |
| ***Megnevezés*** | ***2023.*** | ***2024.*** | ***2025.*** | ***2026.*** |
| ***év*** | ***év*** |  ***év*** |  ***év*** |
| ***Saját bevételek*** | ***520 500*** | ***533 000*** | ***533 000*** | ***533 000*** |
| *Helyi adóból származó bevétel* | *465 500* | *500 500* | *500 500* | *500 500* |
| *Az Önkormányzat vagyonának és vagyoni értékű jogának értékesítéséből és hasznosításából származó bevétel* | *52 000* | *30 000* | *30 000* | *30 000* |
| *Osztalék, a koncessziós díj és a hozambevétel* |  |  |  |  |
| *A tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel* | *500* |  |  |  |
| *Bírság-, pótlék- és díjbevétel* | *2 500* | *2 500* | *2 500* | *2 500* |
| *A kezességvállalással kapcsolatos megtérülés* |  |  |  |  |
| *Figyelembe vehető saját bevétel* | *260 250* | *266 500* | *266 500* | *266 500* |
| ***Adósságot keletkeztető ügylet és annak értéke*** | ***58 156*** | ***58 156*** | ***58 156*** | ***58 156*** |
| *Hitel, kölcsön felvétele, átvállalása a folyósítás napjától a végtörlesztés napjáig, és annak aktuális tőketartozása* |  |  |  |  |
| *A számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala, a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára* |  |  |  |  |
| *Váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke* |  |  |  |  |
| *A Szt. szerint pénzügyi lízing lízingbe vevői félként történő megkötése a lízing futamideje alatt, és a lízingszerződésben kikötött tőkerész hátralévő összege* |  |  |  |  |
| *A visszavásárlási kötelezettség kikötésével megkötött adásvételi szerződés eladói félként történő megkötése a visszavásárlásig, és a kikötött visszavásárlási ár* |  |  |  |  |
| *A szerződésben kapott, legalább 365 nap időtartamú halasztott fizetés, részletfizetés és a még ki nem fizetett ellenérték* |  |  |  |  |
| *Külföldi hitelintézetek által, származékos műveletek különbözeteként az Államadósság Kezelő Központ Zrt-nél elhelyezett fedezeti betétek és azok összege* |  |  |  |  |

1. ***Balatonföldvár Város Önkormányzatának képviselő-testülete az önkormányzati alkalmazottak 2023. évi cafetéria juttatását Szép kártyára történő juttatás formájában, nettó 8.000 Ft/fő/hó összegben állapítja meg.***
2. ***Balatonföldvár Város Önkormányzat képviselő-testülete a balatonföldvári lakóhellyel rendelkező, házi segítségnyújtást igénybe vevő ellátottak által fizetendő 2023. évi térítési díj fizetését átvállalja a 2023. évi költségvetésben „a települési önkormányzatok szociális és gyermekjóléti feladatainak egyéb támogatása” jogcímen tervezett bevétel terhére biztosítja.***

Felelős: Holovits Huba polgármester

Határidő: benyújtásra: 2023. február 15.

Balatonföldvár, 2023. február 15.

 Holovits Huba

 polgármester